stanford-oval/wikipedia huggingface dataset:
גרובייס הפקות
היסטוריה

באוגוסט 1998, הקים יהודה גרובייס יחד עם אחיו אברהם חברה להפקת סרטים למגזר החרדי בשם "האחים גרובייס", שפעלה כחברת בת של גרובייס הפקות. לצד מותג "האחים", פעלה החברה בהפקת סרטי תדמית, קליפים, פרסומות ומחזאות. החברה הפכה עם הזמן למובילה בתחום הפקת הסרטים במגזר החרדי (לימים, הקולנוע החרדי). החברה הפיקה את הסרט "לא תוכל להתעלם", המוגדר כסרט החרדי הראשון בהיסטוריה. הסרטים שהפיקו זכו להצלחה משמעותית ולמעמד של סרטי קאלט במגזר החרדי. לאחר שהאחים הפיקו 22 סרטים, בשנת 2002, נפרד אברהם באופן זמני מהחברה. מאז, יהודה המשיך לנהל את החברה לבדו. בין הישגיה הייחודיים של החברה ניתן למנות את הפקת הסרט הקולנוע החרדי-נשי הראשון בשם "שמלת כלה" והפקת 11 סרטים המיועדים לנשים במגזר החרדי.
מספר סרטים שהפיקה החברה הוצגו בפסטיבלים בינלאומיים ואף זכו בפרסים, ביניהם פסטיבל הסרטים הבינלאומי חיפה, פסטיבל הסרטים הישראלי בלוס אנג'לס, פסטיבל קולנוע דרום, פסטיבל הקולנוע היהודי ירושלים, פסטיבל הסרטים היהודי ברלין ברנדנבורג ופסטיבל עץ החיים.
נכון לשנת 2024, הפיקה החברה למעלה מ-100 סרטי קולנוע וטלוויזיה (באורך מלא וקצרים), בנוסף למאות פרקים לערוצי טלוויזיה שונים, מאות סרטי תדמית, פרסומות ווידאו קליפים.
היסטוריה > הווה

כיום, מטה החברה ממוקם ברמת גן, שם מפעילה גרובייס הפקות מספר אולפני צילום ועריכה.
בין לקוחות החברה ניתן למנות את קשת 12, הסתדרות המורים, ערוץ 7, בשבע, מכללת אחווה, עיריית ירושלים, רדיו קול ברמה, רדיו קול חי, ערוץ הידברות, בית חולים איכילוב, בית חולים בילינסון, בית חולים וולפסון, מגן דוד אדום, מכבי שירותי בריאות, אוניברסיטת באר שבע, בולטון פוטנציאל וגל אורן-לרנר.
פילמוגרפיה

* הרשימה לא כוללת כותרים שגרובייס ביים או שיחק (בלבד). לרשימה המלאה ראו: פילמוגרפיה של יהודה גרובייס
פילמוגרפיה > סרטים

| שנה | שם |
| --- | --- |
1998: לא תוכל להתעלם
1999: במרתפי האינקוויזיציה
1999: במרתפי האינקוויזיציה 2
1999: ניצוץ באפילה
1999: דמא בן נתינה
: אלה שלא נכנעו
: פדיון שבויים
: החברים שלי
2000: הדרך לתורה
2000: צדקה תציל ממות
2000: מאחורי מסך הברזל
2000: יהדות הדממה
2000: יום אחד לפני
2002: דמעה של שבת
2002: נשמה של ילד
2002: אין לאן לברוח
2002: ממעמקים
2002: החברים של שרוליק
2002: הדב המרקד
2002: בלתי צפוי
2003: הנקמה היהודית
2003: יש דין ויש דיין
: בורג משוחרר
: בורג משוחרר 2
: בורג משוחרר: התאום
: בורג משוחרר: התאום 2
2003: בלי שטויות
2003: בשיא הרצינות
2003: הפונצ'יקים 1: החפץ חיים
: הפונצ'יקים 2: השבת אבידה
: הפונצ'יקים 3: הרמב"ם
: הפונצ'יקים 4: ואהבת לרעך כמוך
: הפונצ'יקים 5: יוצאים לחופש הגדול
: הפונצ'יקים 6: מתכוננים לחגים
: הפונצ'יקים 7: חוני המעגל
: הפונצ'יקים 8: יוצרים
: הפונצ'יקים 9: ההצגה
: הפונצ'יקים 10: מכבדים הורים
: הפונצ'יקים 11: מתנה טובה
: הפונצ'יקים 12: כבוד הזולת - לא לכעוס!
: הפונצ'יקים 13: לא להעליב
: הפונצ'יקים 14: איזהו גיבור
: הפונצ'יקים 15: חסד
: הפונצ'יקים 16: ושמחת בחגך
: הפונצ'יקים 17: חנוכה שמח
: הפונצ'יקים 18: עולים לירושלים
: הפונצ'יקים 19: יוצאים ממצרים
: הפונצ'יקים 20: וספרתם לכם
: הפונצ'יקים 21: מתן תורה
: הפונצ'יקים 22: נחום איש גמזו
: ללמוד ולהנות: אלף בית
2004: בתום לב
2004: בתום לב 2
2004: והשיב לב אבות
2004: הנקמה היהודית 2: חטיפת אייכמן
2004: הנקמה היהודית 2: חטיפת אייכמן (חלק 2)
: כוחם של תהילים
2005: אחים לנצח
2005: אחים לנצח 2
2005: הנקמה היהודית 3: משימה בנפאל
2005: אבודים בדרך
2005: ניב הדר: סוד הקסמים
2005: ניב הדר: סוד הקסמים 2
2006: האוצר מסיני
2006: משאלה
2006: העיתון: שורה מסוכנת
2006: העיתון 2: החפרפרת
2006: העיתון 3: המדליף
2006: העיתון 4: תיק פתוח
2006: העיתון 5: סוף ציטוט
: הלהקה: שובם של הנשמות
: הלהקה 2: הנפילה
: הלהקה 3: הפריצה
: הלהקה 4: על בלימה
: הלהקה 5: הפסגה
: המסע
: שמלת כלה
: מתכון סודי
2007: לב טהור
2008: ממעמקי הג'ונגל
2010: שרה: אחת מול כולם
2010: הנקמה היהודית 4: תיק סודי
2010: נקמה יהודית 5: הוציאה ממסגר נפשי
2011: שאנז אליזה 29
2011: הזכייה הגדולה
2012: על גדות הדנובה
2012: בומביי
: זהירות שכנים
: הלב שלי
2014: הריני מוחלת
2014: קול נדרי
2016: מה שהיה היה
2017: לנגן מהנשמה
2018: בכיה לדורות
2024: נקמה יהודית 6: עזה במוקד
TBA: הסיפור שנשכח
TBA: רשב"י
פילמוגרפיה > תעודה

| שנה | שם |
| --- | --- |
: הבית שלי
: לה' הארץ ומלואה
2004: איך עושים סרט
2004: איך עושים סרט 2
: in pursuance forefathers’ secret (בעקבות סוד האבות)
: בית השם נלך
פילמוגרפיה > סרטים קצרים

| שנה | שם |
| --- | --- |
2004: הצפירה: לחזור הביתה בשלום
2005: ברל'ה ברל'ה
2006: סולו קוקוש
2022: דיגידוס
2022: סליחה
TBA: נוח לו לאדם
פילמוגרפיה > תיאטרון

| שנה | שם |
| --- | --- |
1993: מי אני
: הגולם מפראג
: החוכמה שהצילה
1998: במרתפי האינקוויזיציה
פילמוגרפיה > טלוויזיה

| שנה | שם | הערות |
| --- | --- | --- |
| 2003 | הפונצ'יקים | ערוץ התכלת | 100 פרקים |
|  | אליק ובליק תחקירים | ערוץ הופ! | 40 פרקים |
|  | גרובייס Live |  |
| 2017-2014 | הכוורת | בחדרי חרדים, חרדים 10, בחזית | 263 פרקים |
| 2020 | אבא יהודה | ערוץ 97 |
|  | השיעור השבועי: סיון רהב מאיר | ערוץ 12 |
פילמוגרפיה > וידאו קליפים

| שנה | שם |
| --- | --- |
: האחים גרובייס - אני מאמין (מודז׳יץ)
2011: יוסף חיים שוואקי - הוא יברך
2013: יונתן שטנצל - אדיר הוא
2013: מרטין וידרקר & יעקב רוזנפלד - שלום עליכם
2013: מרטין וידרקר & יעקב רוזנפלד - שבת המלכה
2015: בריו חקשור - אלוקי נשמה
2016: מוטי רוטמן - למענך
2020: אברהם גרובייס - לבקש רחמים
2021: יהודה גרובייס - בני שמור אמרי
2022: הפרויקט של גולדין ומנדי שפירו & ישי לפידות - זית רענן
2022: עמירן דביר & צמד רעים - תפילת האבות
2023: צודיק גרינוולד - מאמעלע
פרסים ומועמדויות

| שנה | סרט / פרס | ארגון | מדינה | קטגוריה | תוצאה |
| --- | --- | --- | --- | --- | --- |
| 2002 | - | קרן גשר לקולנוע רב תרבותי | ישראל | פרס עידוד | זכייה |
| 2003 | הנקמה היהודית | ערוץ 3 (ערב טוב עם גיא פינס) | ישראל | כתבת השבוע, כתבת החודש וכתבת השנה | זכייה |
| 2004 | הצפירה: לחזור הביתה בשלום | פסטיבל הסרטים הבינלאומי חיפה | חיפה, ישראל | חביב הקהל | זכייה |
| 2004 | הנקמה היהודית 2: חטיפת אייכמן | פסטיבל עץ החיים (סינמטק תל אביב) | תל אביב, ישראל | - | - |
| 2005 | ברל'ה ברל'ה | פסטיבל הסרטים הישראלי בלוס אנג'לס | קליפורניה, ארצות הברית | סרט הקצר הטוב ביותר | זכייה |
| 2005 | ברל'ה ברל'ה | פסטיבל הקולנוע היהודי ירושלים (סינמטק ירושלים) | ירושלים, ישראל | בחירת השופטים | זכייה |
| 2006 | סולו קוקוש | פסטיבל הקולנוע היהודי ירושלים (סינמטק ירושלים) | ירושלים, ישראל | בחירת השופטים | זכייה |
| 2007 | סולו קוקוש | פסטיבל הסרטים היהודי ברלין ברנדנבורג | ברלין, גרמניה | סרט הקצר הטוב ביותר | זכייה |
| 2020 | בכיה לדורות | פסטיבל קולנוע דרום | שדרות, ישראל | - | - |
| 2021 | - | ועידת הכלכלה השנתית | ירושלים, ישראל | אות הטכנולוגיה הדיגיטלית | זכייה |
| 2023 | - | משרד ההשכלה הגבוהה והמשלימה | ישראל | פרס שר החינוך לתרבות יהודית | זכייה |
| 2024 | - | רדיו קול חי | ישראל | קאמבק השנה | זכייה |
ראו גם

קולנוע חרדי
האחים גרובייס
דיווים

דיווים (בפהלווי: dēw; באווסטה: daēuua; בפרסית: دیو), במיתולוגיה הפרסית, היא קבוצת הישויות הרעות הנלחמות נגד כל צורה של הדת. הדיווים תומכים באל אהרימן במאבקו כנגד האל הבורא אהורה מאזדה וקבוצת תומכיו, האמשה ספנטס.
בקבוצת הדיווים הראשיים נכללים:
ח'שם
אקומאן
אינדר
נאגהיס
סאוול
תארומד
תריז וזריז
דו"ח מיוחד

| --- | --- |

כרזת הסרט
 מבוסס על:  דו"ח מיוחד 
 בימוי:  סטיבן ספילברג 
 הופק בידי:  גארי גולדמן, רונאלנד שוסט
 תסריט:  סקוט פרנק, ג'ון כהן, מבוסס על ספרו של פיליפ ק. דיק
 עריכה:  מייקל קאן 
 שחקנים ראשיים:  טום קרוז קולין פארל סמנתה מורטון מקס פון סידוב לויס סמית'
 מוזיקה:  ג'ון ויליאמס 
 צילום:  יאנוש קמינסקי 
 מדינה:  ארצות הברית 
 חברת הפקה:  פוקס המאה ה-20, אמבלין אנטרטיינמנט, דרימוורקס, Cruise/Wagner Productions 
 חברה מפיצה:  צפון אמריקה: דרימוורקס הפצה בינלאומית: פוקס המאה ה-20
 שיטת הפצה:  וידאו על פי דרישה 
 הקרנת בכורה:  2002
 משך הקרנה:  145 דקות
 שפת הסרט:  אנגלית 
 סוגה:  סרט מדע בדיוני, סרט מתח, סרט דיסטופי, סרט פעולה, סרט המבוסס על יצירה ספרותית 
 תקציב:  102,000,000‏$
 הכנסות:  358,372,926‏$
 הכנסות באתר מוג'ו:   minorityreport
 פרסים:  הועמד לפרס אוסקר על עריכת סאונד
 דף הסרט ב־IMDb
 
דו"ח מיוחד (באנגלית: Minority Report) הוא סרט מדע בדיוני בבימויו של סטיבן ספילברג שיצא בשנת 2002.
עלילת הסרט שעוסקת בשאלה של דטרמיניזם ובפרדוקס שבין ידיעת העתיד לבחירה חופשית, מבוססת על סיפור שכתב פיליפ ק. דיק – מסופרי המדע הבדיוני המעובדים ביותר לקולנוע (על פי סיפוריו עובדו הסרטים "זיכרון גורלי", "צ'ק פתוח" ו"בלייד ראנר").
עלילה

גיבור הסרט הוא שוטר בשם ג'ון אנדרטון, אשר איבד בבריכה ציבורית את בנו, שון, 6 שנים לפני התרחשות העלילה. הילד מעולם לא נמצא. המקרה השפיע קשות על ג'ון, גרם לו לפרידה מאשתו ולניסיון התאבדות והביא להצטרפותו ל"פרויקט קדם פשע", מתוך אמונה שכך יוכל למנוע מקרים כמו זה שקרה לו.
עלילה > מערכת קדם הפשע

הסרט מתרחש בשנת 2054, ונפתח בהצגת מחלקת קדם הפשע בוושינגטון: ראש המחלקה ג'ון אנדרטון ושוטריו יוצאים לעצור רצח שיבוצע על ידי אדם בשם הווארד מרקס, על פי חיזיון של שלושת הרואים – בני אדם בעלי כישורים על טבעיים החוזים מקרי רצח לפני שקרו. ג'ון מונע את הרצח שניות מספר לפני ביצועו, אך כיוון שמדובר ברצח ספונטני, הרוצח עוד לא יודע שהוא עתיד לבצע את הרצח ולא מבין מדוע אוסרים אותו.
כשג'ון וחבריו חוזרים למחלקה, מגיע לביקור סוכן פדרלי בשם דני ויטוור ושואל את השאלה בה דן הסרט – האם העתיד הוא עדיין העתיד אם אתה משנה אותו? ויטוור מעוניין למצוא פגמים במערכת קדם הפשע והופך ליריב של אנדרטון.
באותו יום, הרואה החזקה ביותר מבין השלושה, אגת'ה, מתנפלת על ג'ון ומראה לו חיזיון של מקרה רצח שכבר נמנע בעבר. החיזיון אותו היא רואה מהווה דעת מיעוט לעומת חזיונות עבר של השניים האחרים על רצח אישה בשם אן ליוולי. ג'ון מראה את הקלטת החיזיון לממציא קדם הפשע והמנהל, למאר ברג'ס.
עלילה > אנדרטון במנוסה

נקודת המפנה בעלילה מגיעה למחרת כאשר ג'ון רואה חזיון רצח, בו הוא עצמו נראה רוצח אדם זר בשם ליאו קרואו. ג'ון נמלט מעמיתיו לשעבר הרודפים אחריו והולך למשתלה של דוקטור איריס הינמן, אשר המציאה את מערכת קדם הפשע ביחד עם למאר. הוא מנסה לשכנע אותה לעזור לו, והיא מגלה לו שלחלק מהחזיונות יש דו"חות מיעוט (שם הסרט באנגלית: Minority Report), המציגים עתיד אפשרי אחר. קיומם הוסתר במשך כל השנים מחשש לערעור אמינות מערכת קדם-הפשע. דו"ח המיעוט של ג'ון נמצא במוחה של הרואה אגת'ה. כדי להגיע אליה, ג'ון צריך לחזור למפקדת קדם פשע ולעבור בדיקה של עשרות סורקי עיניים (בעידן שבו מתרחש הסרט, סריקת העיניים משמשת כאמצעי לזיהוי, לצורך אבטחת מידע, אבטחת אתרים וגם אבטחת ארנק אלקטרוני ופרסום מוכוון אדם).
כדי לבצע את המשימה הוא הולך לפושע שהכניס לכלא לפני שנים, בבולטימור, וכעת מקצועו הוא החלפה בלתי חוקית של עיניים לפושעים ואנשים המעוניינים לשנות את זהותם. הוא מחליף את עיניו של ג'ון ומשאיר אותו ללילה בבניין כדי שהעיניים החדשות יירפאו לפני שיוכל להשתמש בהן. באותו לילה נכנסים השוטרים שמחפשים את אנדרטון לבניין וסורקים אותו בעזרת ספיידרים, רובוטים קטנים הנכנסים לכל מקום וסורקים עיניים. הם כמעט מסירים את תחבושותיו של ג'ון לפני הזמן אך בסוף הם סורקים את עיניו החדשות והוא ניצל.
ג'ון, ששמר את עיניו הישנות, משתמש בהן ועובר בסורקי העיניים עד לאזור בו נמצאים הרואים. הוא חוטף את אגת'ה כדי להוציא ממנה את דו"ח המיעוט, השמור בזיכרון של מוחה.
ג'ון ואגת'ה נוסעים לחבר של ג'ון, רופוס ט. ריילי, ובעזרת ציוד לפריצת מחשבים הם מנסים לפרוץ לראש של אגת'ה ולהוציא את דו"ח המיעוט. כשהם לא מוצאים אותו, ג'ון מבין שאין לו דו"ח מיעוט, אבל ריילי מצליח להוציא מאגת'ה את החיזיון של הרצח של אן לייוולי, החיזיון של אגת'ה שנעדר מן הפרוטוקול.
בינתיים דני ויטוור מבין לאן ג'ון הלך והולך אל רופוס ריילי עם שוטרים. ג'ון ואגת'ה נאלצים לברוח, ובעזרת יכולות חיזוי העתיד של אגת'ה, ג'ון מצליח להימלט מהשוטרים.
כשהם יוצאים מהקניון ג'ון רואה את הבניין בו מתרחש הרצח בחיזיון, והולך לשם עם אגת'ה, בטענה שהוא חייב לגלות מה באמת קרה, והוא מבטיח שלא יהרוג את קרואו. כשהוא מגיע לחדר שלו, ג'ון מוצא תמונות של קרואו עם שון ומבין שהוא זה שחטף אותו לפני 6 שנים. כשקרואו מגיע לחדר, ג'ון מכה אותו ואז מכוון אליו אקדח, בדיוק כמו בחיזיון. לאחר שאגת'ה אומרת לו שהוא עדיין יכול לבחור, ג'ון נמנע מלרצוח את קרואו. קרואו אומר לאנדרטון שהוא חייב להרוג אותו, ומספר לו שהוא רק התחזה לרוצח של שון משום שאדם אלמוני שכר אותו והבטיח שישלם למשפחתו אם ג'ון יהרוג אותו. ג'ון מסתובב ומתכוון ללכת, אבל ליאו קרואו תופס אותו ובתאונה, בה נהרג קרואו, הכול מתרחש כמו בחיזיון.
דני ויטוור חוקר את זירת הרצח ומבין שמדובר בהפללה. לאחר שמעיין בחיזיון שרופוס ריילי הוציא מאגת'ה ומשווה אותו לחיזיון הרשמי של ארתור ודשיל התאומים, הוא שם לב לכך שבכל אחד מהחזיונות הגלים באגם בו אן לייוולי הוטבעה נעים לכיוון אחר. ויטוור מפתח תאוריה: מישהו שכר רוצח לרצוח את אן ליוולי שאותו חזו ותפסו, ואז הלך לרצוח אותה בעצמו בדיוק באותה דרך מהחיזיון הראשון, כך שחיזיון של הרצח השני ייראה לעובדי המערכת כמו הד (חיזיון שהרואים חוזים כמה פעמים בטעות). הוא מספר על כך ללמאר ברג'ס, אבל למאר רוצח אותו, תוך שהוא מנצל את הזמן בו אגת'ה חטופה ולא ניתן לחזות את הרצח.
עלילה > לכידתו של אנדרטון וסיום הסרט

בינתיים, ג'ון ואגת'ה נוסעים לביתה של לארה, אשתו לשעבר של ג'ון, והיא מספרת ללמאר. בביתה ג'ון מבין מה קרה עם אן לייוולי ומבין שהיא אמה של אגת'ה.
אז מגיעים לביתה של לארה שוטרי קדם הפשע, בעקבות מידע מלמאר, ושמים על ג'ון הילה (אמצעי כליאה עתידני) על פשעים שלא ביצע (הוא הואשם גם בכך שרצח את ויטוור).
כשלארה מתכוננת עם למאר לטקס חניכת קדם פשע כפרויקט כלל ארצי, היא מזכירה את זה שג'ון דיבר על אישה בשם אן לייוולי, וממידע שלמאר מסגיר בטעות היא מבינה שהוא היה מעורב. היא לוקחת את אקדחו ועיניו הישנות של ג'ון וכך חודרת לחדר בו כלוא כל מי שנתפס ושמו עליו את ה"הילה", ומאלצת את השומר גדעון לשחרר את ג'ון.
בזמן המסיבה בטקס החניכה, למאר מקבל טלפון מג'ון שהשתחרר. למאר מתוודה ומספר כי אן לייוולי רצתה את בתה בחזרה ולכן למאר חייב היה להרוג אותה לטובת המערכת.
בינתיים, בחדר הרואים, נחזה עוד רצח ובו במרפסת מבודדת בבניין יורה למאר בג'ון עם אקדח נוי, שקיבל ממזכירתו במתנה בטקס. כשג'ון ולמאר מגיעים לאותה מרפסת, ג'ון מבהיר לו שיש לו אפשרות לבחור: אם לא יהרוג את ג'ון, הוא יוכיח שקדם פשע לא יכול לעבוד והפרויקט ייסגר. אם כן יהרוג אותו, קדם פשע ימשיך לשגשג, אך למאר עצמו יירקב בהילה כל חייו. למאר בוחר – הוא יורה בעצמו במקום בג'ון.
עלילה > אפילוג

בסוף הסרט, פרויקט קדם פשע נסגר לאחר 6 שנים, שלושת הרואים הועברו למקום סודי כדי לקבל שלווה, ג'ון ולארה חזרו להיות ביחד, ולארה נכנסה להיריון בפעם השנייה.
ה"רואים" ומערכת קדם הפשע

על פי עלילת הסרט, נתגלה שילדים של מכורים לסם הקטלני נרואין, בהם טיפלה דוקטור איריס הינמן, חולמים בלילות סיוטים על מעשי רצח. לאחר מכן התברר שמקרי רצח אלו אכן מתרחשים במציאות ולמעשה הילדים מסוגלים לחזותם בטרם אירעו. רוב ילדי המכורים מתו ורק שלושה שרדו: התאומים ארתור ודשיאל, והילדה אגת'ה.
כשהבינו מה יכולים ילדים אלו לחזות, הקימו למאר ברג'ס ודוקטור הינמן את מערכת "קדם פשע" בוושינגטון. הילדים נלקחו ממשפחותיהם וחוברו למכונות קיום חיים כשהם שרויים במצב נפשי של טראנס וצפים בבריכת נוזל. כל פעם שהם חוזים רצח, החיזיון עצמו וזמן הרצח העתידי מוקלטים, כך שהשוטרים במחלקה יכולים לצפות ולנתח את החיזיון עד שיש להם מספיק מידע כדי לעצור את הרוצח או להגיע מראש למקום הרצח. כל פעם שמופיע חיזיון, מכונה מיוחדת מייצרת שני כדורים ייחודיים ולא ניתנים לזיוף: אחד שעליו כתוב שם הרוצח\רוצחים, ואחד עם שם הקורבן\קורבנות. אם הכדורים אדומים, זהו פשע בלתי מתוכנן, פשע בו לפני הרצח הרוצח מחליט על המקום לבצע אותו מסיבה מסוימת, מה שקורה במרבית המקרים.
אם הכדור חום, סימן שהפשע היה מתוכנן מראש וחזיונות של פשעים כאלה באים כמה ימים לפני הרצח, בניגוד למקרים האחרים שיכולים להתקבל רק כמה שעות לפני הרצח עצמו.
דמויות עיקריות

ג'ון אנדרטון (טום קרוז): מפקד במחלקת קדם הפשע. איבד את בנו, שון, לפני 6 שנים בעת שהייה בבריכה ציבורית. האובדן גרם לו להתמכר לסמים ולניסיון התאבדות. במהלך הסרט ג'ון מואשם ברצח עתידי של ליאו קרואו.
למאר ברג'ס (מקס פון סידוב): מנהל המחלקה לקדם פשע וממציא השיטה לחיזוי פשע עתידי. הרג בדרך מתוחכמת את אן לייוולי, ומאוחר יותר את דני ויטוור. הוא נחשף בסוף הסרט על ידי ג'ון אנדרטון, מה שמביא להתאבדותו.
אן לייוולי: אמה של הרואה אגת'ה. בעבר הייתה מכורה לנרויאן, אך כשנגמלה דרשה לקבל את בתה בחזרה מלמאר, אשר בשל כך רצח אותה.
אגת'ה (סמנתה מורטון): הרואה המוכשרת ביותר. בתה של אן לייוולי.
ארתור ודשיאל: שני הרואים התאומים החוזים מעשי רצח יחד עם אגת'ה.
דני ויטוור (קולין פארל): סוכן פדרלי מטעם הממשלה. נשלח לבדוק את פרויקט קדם הפשע לפני הכרזתו כפרויקט כלל ארצי. ניהל את המרדף אחר ג'ון אנדרטון ונרצח על ידי למאר ברג'ס כשחשף את התוכנית בעזרתה זה רצח את אן לייוולי.
ד"ר איריס הינמן (לויס סמית'): בעבר טיפלה בילדי ההורים המכורים לנרואין, שיכלו לחזות מקרי רצח. המציאה את השיטה לחיזוי פשע יחד עם למאר ברג'ס.
לארה: אשתו לשעבר של ג'ון אנדרטון.
סדרת המשך

בעקבות הצלחת הסרט, הכריזה רשת פוקס האמריקאית בשנת 2015 על השקתה של סדרת טלוויזיה, אשר תתבסס על אירועי הסרט, ותמשיך את השתלשלות האירועים המתוארת בו. הסדרה שודרה במהלך סוף שנת 2015.
הערות שוליים

↑  הסרט העתידני דו"ח מיוחד יגיע לטלוויזיה כסדרת דרמה חדשה, באתר gadgety, ‏12 במאי 2015
| סטיבן ספילברג |
| --- | --- | --- |
| סרטים שביים | שוגרלנד אקספרס (1974) • מלתעות (1975) • מפגשים מהסוג השלישי (1977) ‏• 1941 (1979) • שודדי התיבה האבודה (1981) • אי.טי. (1982) • אזור הדמדומים: הסרט (1983) • אינדיאנה ג'ונס והמקדש הארור (1984) • הצבע ארגמן (1985) • אימפריית השמש (1987) • אינדיאנה ג'ונס ומסע הצלב האחרון (1989) • תמיד (1989) • הוק (1991) • פארק היורה (1993) • רשימת שינדלר (1993) • פארק היורה: העולם האבוד (1997) • אמיסטד (1997) • להציל את טוראי ריאן (1998) • אינטליגנציה מלאכותית (2001) • דו"ח מיוחד (2002) • תפוס אותי אם תוכל (2002) • טרמינל (2004) • מלחמת העולמות (2005) • מינכן (2005) • אינדיאנה ג'ונס וממלכת גולגולת הבדולח (2008) • הרפתקאות טינטין: תעלומת החד-קרן (2011) סוס מלחמה (2011) • לינקולן (2012) • גשר המרגלים (2015) • העי"ג (2016) •‏ העיתון (2017) • שחקן מספר אחת (2018) • סיפור הפרברים (2021) • הפייבלמנים (2022) |  |
| סרטים שהפיק | פולטרגייסט (1982) • גרמלינס (1984) • בחזרה לעתיד (1985) • הגוניס (1985) • סיפור אמריקאי (1986) • זהירות הבית מתפרק (1986) • יום במלכודת (1987) • המסע לעמק החלומות (1988) • מי הפליל את רוג'ר רביט (1988) בחזרה לעתיד 2 (1989) • ארכנופוביה (1990) • בחזרה לעתיד 3 (1990) • ג'ו נגד הוולקנו (1990) • פסגת הפחד (1991) • פייבל במערב הפרוע (1991) • קספר (1996) • טוויסטר (1996) • גברים בשחור (1997) • פגיעה קטלנית (1998) • המסכה של זורו (1998) פארק היורה 3 (2001) • גברים בשחור 2 (2002) • האגדה של זורו (2005) • זכרונותיה של גיישה (2005) • גיבורי הדגל (2006) • מכתבים מאיוו ג'ימה (2006) • רובוטריקים (2007) • לכודים ברשת (2008) • רובוטריקים 2 (2009) • רובוטריקים 3: אפלת הירח (2011) • גברים בשחור 3 (2012) • מסע של מאה צעדים (2014) • עולם היורה (2015)  • העי"ג (2016) •‏ העיתון‏ (2017) • שחקן מספר אחת (2018) • עולם היורה: נפילת הממלכה (2018) • עולם היורה: עולם חדש (2022) • הפייבלמנים (2022) |  |
| סדרות שהפיק | עלילות טייני טון (1990-92) • אנימניאקס (1993-98) • פינקי והמוח (1995-98) • אחים לנשק (2001) • The Pacific (2010) • השמיים נופלים (2011-15) • עולם היורה: מחנה הקרטיקון (2020-22) • עולם היורה: תאוריית הכאוס (2024-) |  |
| --- | --- |
בקרת זהויות :  NLI: 987012281255005171  BIBSYS: 3114515  BNE: XX4099176  BnF: cb16901081m (data)  CANTIC: a19682645  GND: 4718427-9  LCCN: no2003002439  SUDOC: 179271091  VIAF: 197685701   WorldCat (עם VIAF): 197685701
דורבן פיליפיני

| דורבן פיליפיני |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: Hystricognatha
משפחה:: דרבניים
סוג:: דורבן
מין:: דורבן פיליפיני
שם מדעי
 Hystrix pumila ‏גינטר, 1879
תחום תפוצה


דוֹרבָּן פיליפיני או דורבן פלאוואן (שם מדעי: Hystrix pumila) הוא מין של מכרסם מהסוג דורבן, שבמשפחת הדורבניים, האנדמי לאי פלאוואן שבפיליפינים ומצוי בסכנה בטבע וכן המין היחיד במשפחתו שמצוי בסכנת הכחדה והבעל טווח התפוצה המצוצם ביותר.
מאפיינים

דורבן זה מגיע לאורך 42–93 ס"מ, זנב באורך 2.5–19 ס"מ ומשקלו 3.8–5.4 ק"ג בממוצע. הדורבן כהה בצבעו וגופו מכוסה קוצים דוקרניים עם קצוות לבנים. לדורבן רגליים קצרות, עיניים שחורות מותאמות לחשיכה וזיפי שפם ארוכים.
הדורבן מצוי ביערות, מורדות הרים במרכז האי והוא משוטט לעיתים במערות ומצוי מתחת לחללי עצים או בחורים טבעיים. בנוסף הוא חי באיים קטנים בקרבת פלאוואן (Busuanga ,Calauit ו-Coron). לדורבן אין טורפים מלבד חקלאים הרודפים אותו, כיוון שהוא מזיק למטעי קוקוס. רדיפה זו והשמדת בתי גידולו הביאה אותו לסכנת הכחדה.
הערות שוליים

↑  דורבן פיליפיני באתר הרשימה האדומה של IUCN
| דורבניים |
| --- | --- | --- |
| דורבן | דורבן מצוי • דורבן הכף • דורבן מלאי • דורבן ג'אווה • דורבן מצויץ • דורבן עב-קוצים • דורבן פיליפיני • דורבן סומטרי |  |
| דורבן עב-זנב | דורבן עב-זנב אסייתי • דורבן עב-זנב אפריקני |  |
| דורבן ארוך-זנב (סוג ומין יחיד) | דורבן ארוך-זנב |  |
ד'תשפ"א

ד'תשפ"א (4781)  היא שנה עברית  אשר  החלה ביום א' בתשרי, אור ל-22 בספטמבר 1020 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1021. שנה מסוג הכז, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דומיניק דה וילפן

דומיניק מארי פרנסואה רנה גלוזו דה וילפן (בצרפתית: Dominique de Villepin; נולד ב-14 בנובמבר 1953) הוא דיפלומט ופוליטיקאי צרפתי, כיהן כראש ממשלת צרפת החל ממאי 2005 עד למאי 2007.
ביוגרפיה

דה וילפן נולד במרוקו למשפחה צרפתית מכובדת. אביו היה דיפלומט וחבר הסנאט. בשל הקריירה הדיפלומטית של אביו גדל דה וילפן מחוץ לגבולות צרפת, בעיקר באמריקה הלטינית. בבגרותו למד בפריז במכון ללימודי המדינה ובבית הספר הלאומי למנהל (ENA), המכשיר את מנהיגי הפוליטיקה והמנהל הציבורי בצרפת. לאחר מכן החל בקריירה דיפלומטית, כשהוא נושא בתפקידים בשגרירויות צרפת בוושינגטון ובניו דלהי וכן במשרד החוץ בפריז, עד שנת 1993.
ב-1993 מונה כראש הצוות במשרדו של שר החוץ אלן ז'ופה, וב-1995 ניהל את מטה הבחירות של ז'אק שיראק במרוץ לנשיאות. עם ניצחונו של שיראק באותה מערכת בחירות, מינה את דה וילפן כמזכיר כללי של ארמון האליזה, הארמון הנשיאותי, תפקיד אותו מילא לאורך הקדנציה הראשונה של שיראק כנשיא, עד 2002. כישלונו הגדול בתקופה זו היה עצתו לשיראק להקדים את הבחירות לאספה הלאומית כדי לחזק את בסיס תמיכתו בבית הנבחרים הצרפתי, עצה כושלת שעלתה לשיראק באובדן הרוב הדחוק שהיה למחנהו בבית הנבחרים. דה וילפן הציע לשיראק את התפטרותו בעקבות הכישלון, הצעה שנדחתה על ידי שיראק שהמשיך לטפחו ולראות בו את יורשו הפוטנציאלי.
ב-2002, עם תחילת כהונתו השנייה של שיראק כנשיא צרפת, מונה דה וילפן לתפקיד שר החוץ. בתפקיד זה היה אחד הדוברים הבולטים נגד הקואליציה האמריקאית-בריטית ליציאה למלחמת עיראק, ובנה את מעמדה של צרפת כמנהיגת הקואליציה של המדינות המתנגדות למלחמה.
במרץ 2004 מונה לתפקיד שר הפנים בממשלת ז'אן-פייר רפרן. ב-31 במאי 2005, יומיים לאחר שהעם הצרפתי דחה במשאל עם את רעיון החוקה באיחוד האירופי, הודיע שיראק על מינוי דה וילפן לתפקיד ראש ממשלת צרפת. שיראק ניסה לטפח את דה-וילפן כיורשו לקראת הבחירות לנשיאות בשנת 2007, אולם במקביל הודיע יריבו מבית, שר הפנים בממשלתו ניקולא סרקוזי, כי בכוונתו להתמודד על התפקיד. סקרים הצביעו בעקביות על פופולריות רבה יותר של סרקוזי לתפקיד הנשיאות, למורת רוחם של דה וילפן ושיראק, ובסופו של דבר החליט דה וילפן לוותר על המרוץ לנשיאות. סרקוזי אכן זכה בבחירות, ומינה את פרנסואה פיון ליורשו של דה וילפן בתפקיד ראש הממשלה.
ב-2010 הקים דה וילפן מפלגה חדשה, במטרה ליצור תשתית להתמודדותו מול סרקוזי בבחירות לנשיאות בשנת 2012. הוא כשל בהשגת התמיכה הנדרשת להצגת מועמדותו, ובמרץ 2012 פרש מן המרוץ לנשיאות, שבו לבסוף ניצח הסוציאליסט פרנסואה הולנד את ניקולא סרקוזי. הוא דובר צרפתית, אנגלית וספרדית.
ראו גם

מהומות חוק תעסוקת הצעירים בצרפת
ד'תשע"ח

ד'תשע"ח (4778)  היא שנה עברית  אשר  החלה ביום א' בתשרי, אור ל-24 בספטמבר 1017 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 1018. שנה מסוג גכה, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
ד'תשע"ג

ד'תשע"ג (4773)  היא שנה עברית  אשר  החלה ביום א' בתשרי, אור ל-20 בספטמבר 1012 (לפי הלוח היוליאני, שהיה נהוג אז), והסתיימה ביום כ"ט באלול, 7 בספטמבר 1013. שנה מסוג זחא, איננה מעוברת, ואורכה 353 ימים. זו שנה שישית לשמיטה.
נולדו

הרי"ף (רבי יצחק אלפסי), ראש ישיבה בצפון אפריקה ובספרד ומגדולי פוסקי ההלכה הראשונים, נודע בשל חיבורו הלכות רב אלפס. (נפטר בי' באייר ד'תתס"ג)
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
דייה (שירות אלקטרוני)

| --- | --- |

 מפתח:  משרד השינוי הדיגיטלי של אוקראינה
 מחזור חיים:  2020–הווה (כ־4 שנים)
 גרסה אחרונה:  4.0 
 מערכת הפעלה:  אנדרואיד, iOS, יישום רשת
 נכתבה בשפות:  JavaScript, React 
 www.diia.gov.ua
 
דייה (באוקראינית: Дія, המדינה ואני) הוא שירות  ציבורי אלקטרוני אוקראיני שפותח על ידי משרד השינוי הדיגיטלי של אוקראינה (אנ'). זהו יישום נייד למסמכים דיגיטליים ופורטל שירות לציבור.
אפליקציית דייה, שהושקה בשנת 2020, מאפשרת לאזרחים אוקראינים להשתמש במסמכים דיגיטליים בסמארטפונים שלהם במקום במסמכים פיזיים למטרות זיהוי ושיתוף. פורטל דייה מאפשר גישה ליותר מ-50 שירותים ממשלתיים.
הערות שוליים

↑  Our projects, E-Governance for Accountability and Participation Program (EGAP)
ערך זה הוא קצרמרבנושא אוקראינה. אתם מוזמנים לתרום לוויקיפדיה ו.